Tazwart tamatut asend kra yekseb, maɛna yiwet lḥaǧa txus-it yerna terḥa-t imi tebɣa ad yezweǧ mmi-s, yegzem-asen sliman awal imi isid isawel i umdakel-is aken asid yesken axxam-nsen aqdim anda id itureba, kfan wind ayen ḥwaǧen, fɣend teddun deg ubrid am tikelt nni tamezwarut id ruḥen sya u sya isid sawalen i sliman, yewhem yusef anect-nni n yemdukal yesɛa, igzem-as sliman awal yesfahmas-d d akken ɣas isen ak anect-ni maɛna maci d imdukal-is, d laḥbab, d lǧiran n taddart kan, acku ar sliman tamsalt n umdakel tewɛer, yur-s tadukli d lesnaf, am wid ukud yetmeslay deg ubrid n taddart-is d imdukal n tseddart tis tlata neɣ tis rebɛa, ma d tasedart tamezwarut n tis snat ala imdukal nesaḥ, win kan it ḥesbed d gma-k, maɛna sliman ur yesɛi ara lwaqt tura i yemdukal icuba iman-is ɣer tzizwa-s ass kamel delxedma mi tameddit ad arent ar teɣrast ar yides, dɣa igzem ass yusef awal-is i sliman mi itid yesmekta ɣef temzi-s asmi yeɛa aṭas n yemdukal deg uɣerbaz alemas, yezga it qassir yenecraḥ, ula di leqraya-s yeḥrec, maɛna di tesnawit ibedel yuɣal d awaɣzen reglen yak fell-as, ladɣa mi teḍra tedyant nni is yeǧgan isem n kawiṭu, taqsiṭ aki teḍra as asmi inuɣ d yiwen unelmad akken illan qaren di tesnawit, ihi anelmad aki sawalen as bazuka, d ɛezrayen, ihi yiwet n tikelt yuker as akawi ines i mustik anegaru aki iqar yidsen, dɣa yetabaɛ-it as-tid yekkes mi tazalen akeni yenul bazuka ameṭraḥ n sliman dɣa yesuṭid fella-s uegaru aki yeɣli fella-s s tyita almi it yarwa, si laɛyaḍ yuzel-d yiwen uselmad d afilastini akken iganen deg udurtwar yefraten, sakin yebḍed unemhal d iɛessasen ufant nid fran, nudan ad fahmen acu yeḍran, yesfahmasen-d sliman s taɛrabt (bazuka huwa ladi saraqa kawiṭu-hu li mustik) tarḍeqn akk d taḍsa, dɣa deg yimir tefnas aqejem aki kawiṭu, maɛn deg tesdawit iruḥ-as ttunt.